Smol janis blong etkwek i save kosem unres blong ol volkeno
I kat smol janis blong etkwek i save kontribute long aktifiti blong volkeno.
Scientific Ofisa blong Volkeno-Seismology mo Acting Maneija blong Geohazards Division, Sandrine Cevuard i talem se tri volkeno i stap long meja unres steij naoia mbe i gat smol janis blong ol etkwek we oli stap hapen long sam dei i pas, i save kontribute long unres ia.
Sam lokol i talem long VBTC se oli etkwek ia oli rileit long muvmen blong ol tectonic plate, Australia mo Pacific plate we Vanuatu i stap long hem mo olketa saentis oli kolem Subdaksen Zone.
Sandrine Cevuard i talem se taem wan volkeno i stap long unres stej i minim se seismic rikoding o data i soem se gas i kamaot, o stim klaod i stap kamaot long maot blong volkeno.
Hem i talem se ol saen olsem i soem se presens blong Magma o stone we i stap andanit long volkeno hem i stap melt.
Hemi talem se trifala volkeno ia we activiti blong olketa i ko antap mo stap long level tu, hemi Gaua, Lopevi mo Yasur volkeno.
Ms Cevuard i talem se ol volkeno long maena unres we oli stap long level wan hemi Vanua Lava, Ambae mo Ambrym.
Vanuatu Meteorology mo Geo-Hazards Dipatmen i advaesem ol man we oli live kolosap long ol actif volkeno blong mas harem save ol woning we oli stap putum aot.
Scientific Ofisa long Dipatmen blong Geo-Hazards, Dan Tari i talem se ol etkwek ia oli nosave kosem tsunami from level blong olgeta i stap long fo nomo.
Hem i advaesem ol pipol blong mekem se bilding we oli stap long hem, hem i safe. Mo ol pipol i mas stap long ol ples we i klia we i nogat ol tri kolosap o ol tol bilding, o ol objek we i save foldaon long olgeta taem we etkwek i stap shek.
tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn